Myyräncolo

Myyräncolo oli Vantaan Myyrmäessä sijaitsevassa vuonna 1975 valmistuneessa Myyrinpuhoksen liiketalossa sijaitseva kulttuuritalo, jossa toimii yli 80 kulttuurialan yrittäjää, ammatinharjoittajaa sekä muuta yhteisöä. Myyräncolon toiminta käynnistyi vuonna 2019 Kilterinmäellä Imatran Voiman entisessä keskuslaboratoriossa. Kyseisen rakennuksen purkutöiden siivittämänä Myyräncolo muutti kesällä 2021 nykyiseen kiinteistöön yhteensä noin 3 000 m2 tiloihin.
pienoiskuva|Myyr York Park Myyräncolon pihalla
Myyräncolossa toimi muun muassa nykytanssiteatteri Mamia Company, Jazzklubi Lobby Myyrmäki, kolme radioasemaa Roll FM länsistudio, SAYfm ja Finnradio.fm, rock-klubi Skenesali, Revolverstudio, Myyr York Times paikallislehti, MYYRMÄKI-liike, Louhela Jam, Vantaan Elävän musiikin yhdistys VELMU ry, tapahtumatuottajia, av-alan sekä äänentoistoalan yrityksiä, useampia kuoroja, big bändejä, muusikoita ja kuvataiteilijoita. Katutasosta löytyy vuokralaisia ja vieraita palveleva Myyr York Cafe, sekä kevään 2023 aikana avautuva cologalleria.
pienoiskuva|Myyräncolon Myyr York Cafe
Skenesalia, kokous- ja treenitiloja sekä osaa studiotiloista oli mahdollista vuokrata myös lyhytaikaiseen käyttöön.
pienoiskuva|Skenesalista löytyy Monipuolista ohjelmatarjontaa
Kesinä 2022 - 2024 2022 Myyräncolon pysäköintialueella toimi Vantaan kaupungin tilaama urbaani puisto Myyr York Park, jossa järjestettiin kesän aikana 60 ilmaiskonserttia.
pienoiskuva|Skenesalissa toimii Myyräncolon rock-klubi
Myyräncoloa hallinnoi Osuuskunta Myyrmäen kulttuuritalo

Myyräncoloa ylläpitäneen osuuskunnan toiminta keskeytettiin toukokuun lopussa 2024. Osuuskunta jätti Itä-Uudenmaan käräjäoikeuteen kanteen, jossa vaaditaan vähintään 150 000 euron vahingonkorvausta Vantaan kaupungilta sopimusrikkomuksen seurauksena. 

Lähteet

 Aiheesta muualla 

 http://www.myyrancolo.fi

Luokka:Myyrmäki
Luokka:Kulttuurikeskukset
Luokka:Vantaan kulttuuri